Diari Oficial de la Generalitat Valenciana


Sumari del DOGV 8183, del 04-12-2017 (2017/9923)

Notificació de la sentència dictada en el procediment de modificació de mesures número 1670/2015.
-------------------------------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9923


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment de modificació de mesures número 1670/2015. [2017/9923]  
De: Souad El Jaouhary.  
Procuradora: Amparo Felis Comes.  
Contra: Allal Qniet.  
Procurador/a: -  
En aquest procediment de modificació de mesures, supòsit contenciós, seguit a instàncies de Souad El Jaouhary contra Allal Qniet, s'hi ha dictat la sentència, que, literalment, diu:  
  
«Sentència número 516/2017  
Castelló de la Plana, 7 de novembre de 2017.  
José Luis Conde-Pumpido García, magistrat jutge de Primera Instància número 7 de Castelló de la Plana, ha conegut aquestes actuacions de modificació de mesures número 1670/2015, que dimanen del procediment de divorci número 55/2012, del Jutjat de Violència sobre la Dona número 1 de Castelló, promogudes per Souad El Jaouhary, representada per la procuradora senyora Felis Comes i defensada per la lletrada senyora Alberti, contra Allal Qniet, en rebel·lia, en les quals ha sigut part el Ministeri Fiscal.  
Dispositiva  
Estime la demanda de modificació de mesures formulada per la procuradora senyora Felis Comes en nom i representació de Souad El Jaouhary contra Allal Qniet, i modifique les mesures acordades en el procediment de divorci número 55/2012, del Jutjat de Violència sobre la Dona número 1 de Castelló de la Plana, en els termes següents:  
  
S'atribueix a Souad El Jaouhary l'exercici exclusiu de la pàtria potestat respecte de la seua filla menor, R. Q.  
Se suspén el règim de visites entre Allal Qniet i la seua filla menor R. Q.  
En allò que no s'haja modificat expressament, seguiran vigents les mesures del divorci.  
Tot això sense efectuar expressa imposició a costes a cap dels litigants.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies.  
De conformitat amb la disposició addicional quinzena de la Llei orgànica del poder Judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.  
  
Així, aquesta és la meua sentència, que ordene, mane i firme.»  
  
Publicació: l'anterior sentència va ser llegida i publicada pel jutge que l'ha dictada, constituït en audiència pública, en el mateix dia del seu pronunciament, davant del secretari judicial. En done fe.  
  
I atés que el demandat, Allal Qniet, es troba en parador ignorat, expedisc aquest edicte a fi que li valga de notificació de forma deguda.  
  
  
Castelló de la Plana, 7 de novembre de 2017.- El lletrat de l'Administració de justícia: Pedro Moya Donate.